འདུལ་བའི་ཉམས་ལེན་སྡེ་བ་ཐ་དད་ཡིན་པས་འཕགས་པ་གནས་བརྟན་པས་སོ་སོར་ཐར་བའི་མདོ་དེ་པ་ལིའི་སྐད་ཀྱི་ཐོག་གསུང་བཞིན་ཡོད།བོད་གངས་ཅན་གྱི་ལྗོངས་སུ་སོ་སོར་ཐར་བའི་མདོའི་རྩ་བ་ལེགས་སྦྱར་གྱི་ནང་དུ་ཡོད་པ་དང་།དེའི་འགྲེལ་བ་གཙོ་བོ་སློབ་དཔོན་ཡོན་ཏན་འོད་ཀྱིས་མཛད་པ་དག་ལེགས་སྦྱར་གྱི་གཞུང་གི་ནང་དུ་ཡོད།སྡེ་བ་ཐ་དད་བྱས་ཏེ་ལྟུང་བའི་གྲངས་མང་ཉུང་ལ་ཕྲན་བུ་ཁྱད་པར་ཡོད་པ་རེད།གཙོ་ཆེ་ཤོས་ཕམ་པ་བཞི་དང་།ལྷག་མ་བཅུ་གསུམ།སྤང་ལྟུང་སུམ་ཅུ།འབའ་ཞིག་པ་དགུ་བཅུ་རེད།པ་ལིའི་གཞུང་གི་ནང་དུ་འབའ་ཞིག་པ་དགུ་བཅུ་གོ་གཉིས་ཡིན་པ་ཡོད།དེ་ནས་སོར་བཤགས་བཞི།ལེགས་སྦྱར་གྱི་གཞུང་གི་ནང་དུ་ཉེ་བྱས་བརྒྱ་དང་བཅུ་གཉིས་ཟེར་གྱི་ཡོད་པ་རེད།པ་ལིའི་གཞུང་གི་ནང་དུ་ཕལ་ཆེར་བདུན་ཅུ་དོན་ལྔ་ཡིན་པ་ཡོད།དེ་དག་ཞེ་ས་མ་ཞུས་ན་ཆུང་ཙག་དང་།ཞིབ་ཚགས་མིན་གྱི་ཁྱད་རེད་འདུགདཔེར་ན།པ་ལིའི་གཞུང་ནང་ལ་ཤམ་ཐབས་ཟླུམ་པོར་བགོ་པར་བྱའོ་ཞེས་ཕལ་ཆེར་ཚིག་གཅིག་རེད།ཉེས་བྱས་བགྲངས་ཡོང་དུས་ཤམ་ཐབས་ལ་བསྟན་པ་གཅིགལེགས་སྦྱར་གཞུང་ལ།ཤམ་ཐབས་ལ་བསྟན་རྣམ་བདུན་དང་།།སྟོད་གཡོག་ལ་ཡང་རྣམ་གསུམ་དང་།།ཞེས་གསུངས་ནས་ཤམ་ཐབས་ལ་བདུན་དང་།བདུན་དེ་ཤམ་ཐབས་ཧ་ཅང་རྩེངས་པ་མ་ཡིན་པ་དང་།ཧ་ཅང་འཇོང་བ་མ་ཡིན་པ་དང་།ཏ་ལའི་ལོ་མ་ལྟར་མ་ཡིན་པ་དང་།སྦྲུལ་མགོའི་གདེངས་ཀ་ལྟར་མ་ཡིན་པ།འབྲུའི་ཕུར་མ་ལྟར་མ་ཡིན་པ་ཞེས་སོགས་རྣམ་པ་བདུན་བཤད་ཀྱི་འདུགདེ་ཚོ་ཆུང་ཙག་རེད།གཙོ་ཆེ་བ་ཕམ་པ་དང་ལྷག་མ་སོགས་གཅིག་པ་ཆགས་ཀྱི་ཡོད།དེར་བརྟེན་འདུལ་བའི་ཉམས་ལེན་དེ་སངས་རྒྱས་པའི་ཡུལ་གྲུ་ཚང་མར་ཁྱབ་བསྡད་པ་ཞིག་ཆགས་ཡོད།ཧ་ཅང་གལ་ཆེན་པོ་རེད།ཤེར་ཕྱིན་གྱི་གཞུང་རྣམས་ནི་ནམ་རྒྱུན་ཡོངས་གྲགས་སུ་ཐེག་ཆེན་ཞེས་བཤད་བཞིན་པའི་ཡུལ་གྲུ་ཁག་ཏུ་གསུང་གི་ཡོད་པ་རེད།འདུལ་བའི་གཞུང་དེ་ཚང་མར་ཁྱབ་ཡོད་པ་ཞིག་རེད།དེ་རིང་འདིར་ཁྱོད་རང་ཚོ་དོན་གཉེར་ཆེན་པོ་བྱས་ཏེ་ཕེབས་པ་ལ་དམིགས་བསལ་གྱིས་དགའ་བསུ་ཡོད།ཐུགས་རྗེ་ཆེ་ཞུ་རྒྱུ་ཡིན།ངོས་ནས་གོང་དུ་བཤད་པ་ལྟར་ཆོས་གྲོགས་རྒན་པ་ཆགས་ཡོད་པ་རེད།དམིགས་བསལ་གྱིས་དགའ་བསུ་ཞུ་རྒྱུ་ཡིན།